Lisa 2

Poolte kohustused ennetustöö tegemisel

Ennetustöö on käesoleva Lepingu mõistes elanikkonna hulgas tule- ja veeohutuse tagamiseks tehtavad nõustamis-, koolitus- ja teavitusalased tegevused.

1.	Päästeamet kohustub:
1.1.	tutvustama Lepingupartneri vabatahtlikele päästjatele ennetustöö strateegilisi eesmärke ja tegevussuundi;
1.2.	nõustama Lepingupartnerivabatahtlikke päästjaid ennetustöö ülesannete täitmisel;
1.3.	kooskõlastama kirjalikku taasesitamist võimaldavas vormis Lepingupartneriga ennetustööalased tegevused enne tegevuse toimumise aega;
1.4.	andma vajadusel Lepingupartnerile ennetustöö läbiviimiseks vajalikke lisavahendeid, juhend- ja jaotusmaterjale;
1.5.	korraldama ja viima läbi Lepingupartneri vabatahtlikele päästjatele ennetustöö tegemiseks vajalikke koolitusi.

2.	Lepingupartner kohustub:
2.1.	käituma ennetustöö läbiviimisel väärikalt ja eetiliselt;
2.2.	kooskõlastama jooksva aasta tehtavad ennetustöö tegevused Päästeameti kontaktisikuga kirjalikku taasesitamist võimaldavas vormis e-posti või telefoni teel;
2.3.	tagama, et Lepingupartneri ennetustööd tegevad vabatahtlikud päästjad on läbinud ennetustöö osutamiseks vajaliku koolituse enne kooskõlastatud tegevuste alustamist;
2.4.	kasutama heaperemehelikult ennetustöö läbiviimiseks Päästeametilt saadud vahendeid;
2.5.	hüvitama varalise kahju, mis on tekitatud Lepingupartnerile akti alusel kasutamiseks antud vara mitte heaperemeheliku kasutamise eest vastavalt aktis määratud tingimustele;
2.6.	täitma kvaliteetselt ja tähtajaliselt endale võetud kohustusi;
2.7.	teavitama viivitamatult Päästeameti kontaktisikut takistustest ennetustöö läbiviimisel.